**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ζαγορά 7 Απριλίου 2020**

**Συμπαράσταση Προκ. Παυλόπουλου στον δοκιμαζόμενο Δήμο Ζαγοράς - Μουρεσίου**

Την συμπαράστασή του στον δοκιμαζόμενο Δήμο Ζαγοράς - Μουρεσίου, εξέφρασε σε τηλεφωνική επικοινωνία που είχε με τον Δήμαρχο κ. Παν. Κουτσάφτη, ο πρώην Πρόεδρος της Δημοκρατίας κ. Προκόπης Παυλόπουλος.

Επίτιμος Δημότης του Δήμου Ζαγοράς - Μουρεσίου, ο κ. Παυλόπουλος διατηρεί άσβεστο το ενδιαφέρον για την περιοχή την οποία επισκέφτηκε τον Σεπτέμβριο του 2016 με αφορμή τα 100χρονα του Αγροτικού Συνεταιρισμού.

Στην επικοινωνία του με τον κ. Κουτσάφτη, ο πρώην ΠτΔ ενημερώθηκε για τις πληγές που άφησαν πίσω τους τα ακραία καιρικά φαινόμενα καθώς και για την μεγάλη προσπάθεια αντιμετώπισης των προβλημάτων.

"Ήταν μια ευχάριστη έκπληξη η επικοινωνία του πρώην Προέδρου της Δημοκρατίας και το ζωηρό ενδιαφέρον του για τον τόπο μας, τον τόπο του.

Επίτιμος Δημότης, συνδημότης - ένας από εμάς στην ουσία, ο κ. Πρ. Παυλόπουλος αποδεικνύει πως η δημόσια εκδήλωση ανακήρυξής του, δεν ήταν απλά μια ακόμη τιμητική τελετή στον θεσμό του ΠΤΔ αλλά η έναρξη μιας προσωπικής σχέσης με μια νέα πατρίδα στο Πήλιο.

Τον ευχαρίστησα θερμά, αναφέρει ο Δήμαρχος κ. Παν. Κουτσάφτης και δεσμεύτηκα να μεταφέρω το ενδιαφέρον του, τη συμπαράστασή του και τις ευχές του στην τοπική κοινωνία και στα μέλη και τη Διοίκηση του Αγροτικού Συνεταιρισμού.